હડપ્પીય સંસ્કૃતિમાંથી મળી આવેલ નગરમાં મોહેં-જો-દડો નગર આયોજનની દ્રષ્ટિએ શ્રેષ્ઠ હતું. મોહેં-જો-દડો 26મી સદી પૂર્વે બનાવવામાં આવ્યું હતું. પ્રાચીન સિંધુ ખીણની સંસ્કૃતિમાં સૌથી મોટા શહેરોમાનું એક હડપ્પા સંસ્કૃતિ તરીકે ઓળખાય છે. મકાનોને પુર અને ભેજથી રક્ષણ મેળવવા ઊંચા ઓટલા પર બાંધવામાં આવતાં હતાં. મકાનોના દરવાજા મુખ્ય રસ્તાઓને બદલે ગલીમાં પડતા હતા.સમગ્ર નગરની ફરતે કિલ્લો અને દીવાલની રચના કરવામાં આવી હતી. નાના રસ્તાઓ મોટા રસ્તાઓને કાટખૂણે મળતા હતા. સમગ્ર નગરનું બાંધકામ ચોરસ અને લંબચોરસ આકારે હતું, જેથી આ રસ્તાઓમાં પવન ફૂંકાતાં તેના પર વેરાયેલો કચરો સાફ થઇ જતો.રસ્તાઓમાં ચોક્કસ અંતરે એકસમાન ખાડા રાત્રિપ્રકાશ માટે વપરાતા થાંભલાઓના હોવાનું મનાતું હતું.